Na temelju članka 5. stavka 1. Zakona o sigurnosti prometa na cestama («Narodne novine» broj 67/08, 48/10, 74/11, 80/13, 158/13, 92/14, 64/15, 108/17, 70/19 i 42/20) , članka 32. Statuta Grada Skradina („Službeni vjesnik Šibensko-kninske županije“ broj 10/09, 5/13, 3/18 i 3/20), te prethodne suglasnosti Ministarstva unutarnjih poslova, Policijske uprave Šibensko-kninske, broj: 511-13-01-UP/I-351/20.D.P, od 15. srpnja 2020. god., Gradsko vijeće Grada Skradina, na 21. sjednici održanoj 17. srpnja 2020. godine, donijelo je

**O D L U K U**

**o izmjeni i dopuni Odluke o uređenju prometa na području Grada Skradina**

 Članak 1.

 U Odluci o uređenju prometa na području Grada Skradina ( „ Službeni vjesnik Šibensko-kninske županije“ br. 3/20) članak 4. mijenja se i glasi:

 „ Ovom Odlukom se određuju:

- ceste s prednošću prolaska,
- dvosmjerni, odnosno jednosmjerni promet,
- sustav tehničkog uređenja prometa i upravljanje prometom putem elektroničkih sustava i video nadzora,
- ograničenja brzine kretanja vozila,
- promet pješaka, biciklista, vozača mopeda, turističkog vlaka i zaprežnih kola, gonjenje i vođenje stoke,
- parkirališne površine i način parkiranja, zabrane parkiranja i mjesta ograničenog parkiranja,
- zone smirenog prometa,
- blokiranje autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vrsta vozila i način deblokade tih vozila,
- postavljanje i održavanje zaštitnih ograda za pješake na opasnim mjestima,
- pješačke zone, sigurne pravce za kretanje školske djece, posebne tehničke mjere za sigurnost pješaka i biciklista u blizini obrazovnih, zdravstvenih i drugih ustanova, igrališta, kino dvorana i sl.,
- uklanjanje dotrajalih, oštećenih i napuštenih vozila,
- uvjete prometovanja vozila opskrbe u zonama smirenog prometa i pješačkim zonama.“

Članak 2.

U članku 6. stavku 3. iza riječi „ gradonačelnik“ dodaju se riječi: „ uz suglasnost ministarstva nadležnog za unutarnje poslove“.

Članak 3.

 U članku 17. stavak 2. mijenja se glasi:

„ Provedbu nad ovim člankom mogu vršiti isključivo komunalno - prometni redar Grada Skradina i policijski službenici.“

Članak 4.

 U članku 18. stavku 1. iza riječi „ jedinica lokalne samouprave,“ dodaju se riječi: „ uz suglasnost ministarstva nadležnog za unutarnje poslove“.

Članak 5.

 Članak 25. briše se.

Članak 6.

 U članku 26. stavku 2. riječi „ prethodni dogovor sa prometnim redarom Grada Skradina“ brišu se i zamjenjuju s riječima: „odobrenje Jedinstvenog upravnog odjela Grada Skradina.“

Članak 7.

 U članku 30. stavku 2. iza riječi „ Grada Skradina“ dodaju se riječi: „uz suglasnost ministarstva nadležnog za unutarnje poslove“.

Članak 8.

 Članak 33. mijenja se i glasi:

„Za provedbu odredbi ove Odluke primjenjuju se odredbe Zakona o sigurnosti prometa na cestama uz primjenu Prekršajnog zakona („ Narodne novine“ br: 107/07, 39/13, 157/13, 110/15, 70/17 i 118/18), a za povredu odredbi koje nisu predviđene predmetnim Zakonom primjenjuju se odgovarajuće odredbe odluka Grada Skradina.“

Članak 9.

 Ova Odluka stupa na snagu osmog dana od dana objave u «Službenom vjesniku Šibensko-kninske županije».

KLASA: 211-01/20-02/1

 URBROJ: 2182/03-02-20-6

 Skradin, 17. srpnja 2020.g.

GRADSKO VIJEĆE

GRADA SKRADINA

 PREDSJEDNICA

 Nadija Zorica,v.r.